钦定古今图书集成/方舆汇编/职方典/第1508卷 > 蒙化府古迹考 通志
## 钦定古今图书集成/方舆汇编/职方典/第1508卷 > 蒙化府古迹考 通志

铁柱　在郡东箐口北一里许。高七尺五寸，径二尺八寸，诸葛亮南征时铸。上有“建极十三年壬辰四月庚午朔十有四日癸丑铸” 十九字。按“建极” 乃南诏酋龙僭号，恐年久剥落，当时添补之也。

石箭　在兰沧江巡检司北二里许。有石长七尺，径二尺，上锐如镞，下圆如干，相传武侯之遗盟。石　在府北二十里。张乐进求让国，细奴逻逻祝曰：“我当得国剑。” 砍入石，剑果入石三寸。今石上犹有剑痕。

蒙舍城址　在府北，即古城村也。张氏让国后，细奴逻筑此城以居。

《巃》。图城，　在府北云隐寺塔边，尚有所遗石柱，细奴逻后徙居于此。

贝忙山后城　有十六门，亦如太和城巃。《图》之制，不能及也。

甸尾石人　，在城南五里阳江之西。相传，蒙氏时，赞陀啒哆尊者埋五百土工于其下，上建寺镇之，今寺址尚存。每阴雨，其下石人隐隐行动，如欲逐人。居民恶之，击断其手足，更以土坑埋之，其祟始息。

碁盘石

《天耳石　》，天耳山有大石，色赤，状如耳。相传郡中计事甚密，山中人便觉。

“蒙氏寨　” ，在盟石上五里许，孤高陡峻，旁无支干，后挖三壕，皆深丈许，今上犹有瓦磵礌石之类。

金牛山寨　，亦蒙氏屯营之所，遗址尚存。系马桩　，在城北三里许。有石桩屹立路左，相传“蜀汉前将军关兴系马于此。”

挖钟冲　在城南十里。相传谯楼之钟为龙所吸，至此闻其鍧然之声，愈挖愈下，究不可得。温泉　在封川山麓，蒙诏汤池也。相传细奴逻母病，浴此辄愈。今郡人冬春二季咸往浴焉。冷水塘　在城北二十里桥头村上山涧清流涌出，坎止为池。春夏之交，左右村民携牲礼祭赛，就涧沐浴，云能去病。立夏日更盛。

白塔　在南薰桥北岸大路下，今圮，止有塔盘，相传为武侯所建。又因与文庙相对，一名“文笔塔。”

“虫蝗塔　” 在虫蝗山上。

《巃》。《山塔》　与“虫蝗塔”对，亦古人所建镇地之物。今塔盘损圮过半，不治将颓矣。

“蝙蝠洞　在西窑下，深一里，中多蝙蝠。外狭如巷，清泉流溢。内宽如堂，干燥平坦，可坐百馀人。上有暗洞，旁有侧门，游者多持火炬，始得入。石门　在漾濞东北，苍山之后也。丹岩翠壁，幽奇绝伦。俨一石门，天然劈划，曲径纡回，旁多怪石。流览之际，令人有天台、武陵之想。” 榆人李元阳有《游石门记》。